Ιουλία Βλαστού

Η Ιουλία Βλαστού (Julie Vlasto πιο γνωστή σαν Diddie Vlasto - Ντιντί Βλαστό, πλήρες όνομα Πηνελόπη-Ιουλία Βλαστού και μετά το γάμο της Πηνελόπη-Ιουλία Σερπιέρη), (Μασσαλία 8 Απριλίου 1903 - Λωζάννη 2 Φεβρουαρίου 1985Tous les Sportifs Célèbres), ήταν Γαλλίδα αθλήτρια της αντισφαίρισης με ελληνική καταγωγή, πρωταθλήτρια Γαλλίας και Ολυμπιονίκης το 1924.

Γεννήθηκε στη Μασσαλία από Έλληνες γονείς τον Μιχαήλ Βλαστό και τη Ρεγγίνα Λιδωρίκη, είχε έναν μεγαλύτερο αδελφό τον Παντελή. Ο πατέρας της ήταν από τη Χίο και καταγόταν από την ΚωνσταντινούποληΤο γενεαλογικό δέντρο της οικογένειας Βλαστού, σπούδασε στη Γαλλία, μόλις τελείωσε τις σπουδές του βρήκε δουλειά στον εμπορικό οίκο Ράλλη και εγκαταστάθηκε μόνιμα στη Μασσαλία. Ο Μιχαήλ ήταν μάλιστα συλλέκτης αρχαίων έργων τέχνης που μετά τον θάνατο του τα δώρισε στο αρχαιολογικό μουσείο της ΑθήναςΕθνικό Αρχαιολογικό Μουσείο Ο δωρητής Μιχαήλ Π. Βλαστός . Το 1927 ( 17 Φεβρουαρίου 1927) παντρεύτηκε τον Ιταλό Τζόνι Σερπιέρη, γιό του Φερνάνδου Σερπιέρη και της Λαυρίας Παχύ και εγγονού του Ιωάννη Βαπτιστή Σερπιέρη του επιχειρηματία που εκμεταλλεύτηκε πρώτος τα σημερινά μεταλλεία Λαυρίου. Εγκαταστάθηκαν στην Ελλάδα και έκαναν τρία παιδιά: την Πατρίτσια-Λαυρία συζ. Παπαδημητρίου, τη Σαβίνα Ι. Σερπιέρη και τον Φερνάνδο Ι. Σερπιέρη (περισσότερο γνωστό με το όνομα Φρέντυ Σερπιέρης).Η Εταιρεία των Φίλων του Εθνικού Αρχαιολογικού Μουσείου, Ο δωρητής Μιχ. Π. Βλαστός , Εθνικό Αρχαιολογικό Μουσείο, ανακτήθηκε 8/8/2013

Καριέρα στο τένις
Ασχολήθηκε με το τένις από μικρή ηλικία, η μητέρα της Ρεγγίνα ήταν από τα πρώτα μέλη του Ο.Α.Α. και αθλήτρια της αντισφαίρισης, 20 χρονών το 1923 κατέκτησε το Τουρνουά της Νις, ήταν μέλος της Εθνικής Γαλλικής ομάδας. Στους Ολυμπιακούς αγώνες του 1924 στο Παρίσι ήταν δεύτερη και αργυρή Ολυμπιονίκης στο απλό γυναικών, στον τελικό έχασε από την Αμερικανίδα Έλεν Γουίλς με 2-0 (6-2, 6-2). Αντισφαιριστές στη Γαλλία ήταν επίσης και τα ξαδέλφια της Ιωάννης Βλαστός και ή Ρεγγίνα Βλαστού.

Συμμετείχε σε όλα τα μεγάλα τουρνουά της εποχής Ρολάν Γκαρός, Γουίμπλεντον και Όπεν Μελβούρνης. Στο διπλό γυναικών του Ρολάν Γκαρός ήταν νικήτρια το 1923, 1925, και 1926 και στο απλό γυναικών το 1923. Στο ίδιο τουρνουά φιναλίστ στο μεικτό διπλό το 1925 ΟΙ νικητές του Ρολάν Γκαρός. Στο Γουίμπλετον καλύτερη παρουσία της ήταν στα ημιτελικά το 1926, σταμάτησε το τένις το 1931 ενώ ήταν αθλήτρια του Ο.Α. Αθηνών.

 Διακρίσεις 

 Ρολάν Γκαρός
Απλό γυναικών:
Νικήτρια: 1924
Διπλό γυναικών:
Νικήτρια: 1923, 1925, 1926
Μεικτό διπλο:
Φιναλίστ: 1925

 Ολυμπιακοί Αγώνες
Απλό γυναικών
Αργυρό: 1924

 Κύπελλο Ανατολικής ΜεσογείουΑθλητική Ηχώ, 25 Αυγούστου 1958, η ιστορία του κυπέλλου Ανατ. Μεσογείου
απλό γυναικών
Νικήτρια: 1930
Διπλό μεικτό
Νικήτρια: 1929, 1930
Διπλό γυναικών
Νικήτρια: 1930, 1931

Έχει τιμηθεί με το βραβείο της Λεγεώνας της τιμής, τα αθλητικά της ρούχα έχουν δωριστεί και εκτίθενται στο μουσείο του Ρολάν Γκαρός.

 Παραπομπές 

 Πηγές 
 Ελευθέριος Σκιαδάς, Γυναικείος αθλητισμός στη σύγχρονη Ελλάδα, Π.Α.Σ.Γ. Η Καλλιπάτειρα, Εκδόσεις Λαβύρινθος, Αθήνα 1998, ISBN 960-85466-9-9

Εξωτερικοί σύνδεσμοι


Κατηγορία:Γαλλίδες αθλήτριες της αντισφαίρισης
Κατηγορία:Ελληνίδες αθλήτριες της αντισφαίρισης
Κατηγορία:Γάλλοι Ολυμπιονίκες
Κατηγορία:Ιππότες της Λεγεώνας της Τιμής
Κατηγορία:Οικογένεια Σερπιέρη
Κατηγορία:Αθλητές του ΟΑΑ
Κατηγορία:Νικητές Γαλλικού Όπεν